kardosdrur/scandi-wiki huggingface dataset:
Enzymkatalyse

Enzymkatalyse er katalysen af kemiske reaktioner af specialiserede proteiner kaldet enzymer. Katalyse af biokemiske reaktioner i cellen er vital grundet den lave reaktionshastighed for ikke-katalyserede reaktioner.

Mekanismen for enzymkatalyse minder principielt om andre typer af kemisk katalyse. Ved at stille en alternativ reaktionsrute til rådighed og stabilisere intermediater reducerer enzymet den energi, der behøves for at nå til reaktionens højeste transition state, aktiveringsenergien. Reduktionen af aktiveringsenergien (ΔG) forøger antallet af substrater med nok energi til at nå transition statets energi og danne produktet.

Induceret tilpasning 

Den mest anerkendte model for enzym-substrat-interaktion er modellen for induceret tilpasning. Denne model foreslår, at den første interaktion mellem enzym og substrat er relativt svag, men at disse svage interaktioner hurtigt inducerer konformationsændringer i enzymet, der styrker bindingen.

Katalyse ved induceret tilpasning 

Fordelene ved induceret tilpasningsmekanismen opstår grundet den stabiliserende effekt ved stærk enzymbinding. Der er to forskellige mekanismer for substratbinding: uniform binding som har stærk substratbinding; og differentialbinding som har stærk transition state-binding. Den stabiliserende effekt ved uniform binding forøger både substrat- og transition state-bindingsaffinitet, mens differentialbinding kun forøger transition state-bindingsaffiniteten. Begge bruges af enzymer og er blevet valgt evolutionært til at minimere en reaktions ΔG. Enzymer, der er mættede, dvs. har en højaffinitetssubstratbinding, behøver differentialbinding til at reducere ΔG, hvorimod enzymer med små ubundne substrater kan bruge enten differentialbinding eller uniform binding.

Disse effekter har ført til at de fleste proteiner bruger differentialbindingsmekanismen til at reducere ΔG.

Det er dog vigtigt at klargøre, at induceret tilpasningskonceptet ikke kan bruges til at rationalisere katalyse. Kemisk katalyse er defineret som reduceringen af ΔG‡ (når systemet allerede er i ES‡) relativt til ΔG‡ i den ikke-katalyserede reaktion i vand (uden enzymet). Induceret tilpasning foreslår blot, at barrieren er lavere i den tætte form af enzymet, men fortæller ikke, hvad grunden til barrierereducering er.

Eksempler på katalytiske mekanismer 
I praksis involverer de fleste enzymmekanismer en kombination af flere forskellige typer katalyse.

Triosefosfatisomerase 
Triosefosfatisomerase () katalyserer den reversible omdannelse af de to triosefosfatisomerer dihydroxyacetonefosfat (DHAP) og D-glyceraldehyd-3-fosfat.

Trypsin 
Trypsin () er en serinprotease, der kløver proteinsubstrater ved lysin- og argininaminosyrerester.

Aldolase 
Aldolase () katalyserer nedbrydelsen af fruktose-1,6-bisfosfat (F-1,6-BP) til glyceraldehyd-3-fosfat og DHAP.

Referencer

Yderligere læsning 
 Alan Fersht, Structure and Mechanism in Protein Science : A Guide to Enzyme Catalysis and Protein Folding. W. H. Freeman, 1998. 
 Dedicated issue of Philosophical Transactions B on Quantum catalysis in enzymes freely available.

Katalysatorer

es:Catálisis enzimática
Termodynamisk ligevægt

I termodynamik siges et termodynamisk system at være i temodynamisk ligevægt, når det er i termisk, mekanisk og kemisk ligevægt. Et systems lokale stadie ved termodynamisk ligevægt er bestemt af værdierne for dets intensive parametre, som tryk, temperatur, etc. I særdeleshed er termodynamisk ligevægt karakteriseret ved minimumet af et termodynamisk potential, såsom Helmholtz fri energi, dvs. systemer ved konstant temperatur og volumen:

Eller som Gibbs fri energi, dvs. systemer ved konstant tryk og temperatur:

Den proces, der leder til en termodynamisk ligevægt kaldes termalisering. Et eksempel på dette er et system med interagerende partikler, der efterlades uforstyrede af påvirkninger udefra. Ved at interagere vil de dele energi/impuls blandt hinanden og nå et stadie, hvor de globale statistikker er uændrede i tid.

Betingelser for ligevægt 
 For et fuldt ud isoleret system,  ved ligevægt.
 For et system ved konstant temperatur og volumen,  ved ligevægt.
 For et system ved konstant temperatur og tryk,  ved ligevægt.

Kilder

Eksterne henvisninger 
 Local Thermodynamic Equilibrium

Termodynamik
ANR

ANR (tidligere Aalborg Nærradio og Alle Nordjyders Radio) er en radiokanal ejet af NORDJYSKE Medier og har studier og kontorer på Langagervej i Aalborg Øst. Kanalen har udover hovedkanalen også "søster-kanalen" Radio NORDJYSKE. 
ANR har tidligere været kendt for morgenshowværterne Niels Skovmand og Tom Bue og ikke mindst satireindslag fra Farlig Fredag-redaktionen i 90'erne. Kanalen startede 22. september 1983.

Programmer 
 Morgenkøterne er et morgenprogram med værterne Anders Wortmann og Matilde Alexandra, før dem, Johnni Gade og Kirstine Richter. Niels Skovmand har også tidligere været en del af Morgenkøterne, men han sender nu "Balkonen" på Radio NORDJYSKE sammen med Tom Bue. Tidligere hed Morgenkøterne "Anne og de herreløse hunde", og havde studievært Anne Kejser som gennemgående vært og med Niarn, Torben Chris, Anna David, og Christian Geo Heltboe som sidekicks. Programmet har været nomineret til Zulu Awards, og har i 2018 vundet Den Gyldne Mikrofon ved Prix Radio. De er også kendt med sangen "Vejgaard Style".
 Snack er ANR's musikmagasin henover dagen fra 10 til 14. Programmets vært er Claus Høyer. 
 Den Fjerde Limfjordsforbindelse var et eftermiddagsprogam med værterne Anders Fuglsang og Thomas Loft, der frem til 14. januar 2016 sendte på ANR. Programmet er nu flyttet over på Radio NORDJYSKE. Programmet blev for første gang sendt den 3. januar 2012. 
 Hitstream er et musikprogram, som sender lørdag 16-18 og søndag 13-15. Her sender ANR sin Top 30 baseret på streaming, radiohits og tendenser fra udlandet.

Hit FM 
ANR var tidligere en del af samarbejdet med Radio Viborg Hit FM og Midtjylland Hit FM og havde derfor navnet ANR Hit FM. 
I 2009 opløstes samarbejdet, og ANR Hit FM blev til "ANR", Radio Viborg Hit FM blev til "Radio Viborg" mens Midtjylland Hit FM blev til "Radio M" og ejes af Mediehuset Herning Folkeblad.
Formatet Hit FM er ejet af RadioNet, der også stod bag RadioNyhederne, SportsNyhederne, hitlisten Popaganda og radiostationen Guld FM.
Hit FM's målgruppe var de 15-24 årige, hvilket aldersmæssigt var lige under målgruppen for søsterkanalen Guld FM (nu Radio Aura).

Popaganda 
Popaganda, der ejes af RadioNet, var en lytterbestemt top 20 liste der fra 2004-2008 blev sendt en gang ugentligt på Hit FM. Det var muligt for alle at stemme online og hvert år ved nytårstid blev der ud fra alle årets lister dannet en Årets Top 100.

Referencer

Eksterne henvisninger 
ANR  på danskradio.dk
 ANR's hjemmeside 

Radiostationer fra Danmark
Nordjyske Medier
Etableret i 1983
Almanzo Wilder

Almanzo James Wilder (født 13. februar 1857, død 23. oktober 1949) var Laura Ingalls Wilders mand og far til Rose Wilder Lane, begge amerikanske forfattere. I Lauras 2. bind, Drengen og gården, optræder Almanzo som hovedperson i stedet for Laura selv.

Biografi

Tidlige liv  
Almanzo blev født som det femte af seks børn af James Wilder (1813-1899) og Angeline Day Wilder (1821-1905) på deres gård i nærheden af Malone, New York. Hans søskende er Laura Ann (1844-1899), Royal Gould (1847-1925), Eliza Jane (1850-1930), Alice (1853-1892), og Perley Day (1869-1934). Som en del af hendes selvbiografiske lille hus-romaner skrev Laura Ingalls Wilder en bog med titlen Drengen og gården (eng:Farmer Boy) om Almanzos barndom i upstate New York.

Almanzo er en velkendt figur i lille hus-serien, hvor Laura skriver om ham, deres frieri og efterfølgende ægteskab. Almanzo blev karakteriseret som en rolig, modig og hårdtarbejdende mand, der elskede heste og landbrug. Han var også en dygtig tømrer og skovarbejder.

Drengen og gården fortæller om begivenheder fra Almanzos barndom. Bogen starter, da Almanzo var otte år gammel i 1866. Når han ikke skal bruges derhjemme til landbrugsarbejde, går han i skole. Han lærer at drive et team af okser, overværer en county fair og at fejre en 4. juli-fest i byen. Han lærer også, hvordan man skal håndtere at blive kommanderet rundt med af sine ældre søskende, især hans viljestærke søster Eliza Jane, der senere skulle blive lærer for hans kommende hustru, Laura Ingalls Wilder.

Drengen og gården var efter udgivelsesdatoen den anden bog skrevet i lille hus-serien. Dette er blevet bekræftet i begge Lauras biografer, John E. Miller, i sin bog Becoming Laura Ingalls Wilder (ss. 194-202), og William Anderson i sit arbejde Laura Ingalls Wilder - en biografi, (p 199).). Udgivet i 1933, og blev fulgt op af Det Lille Hus på Prærien i 1935. Den oprindelige rækkefølge for offentliggørelse blev ændret af forlaget Harper med udgivelsen af den nyligt illustrerede 1953-udgave.

Referencer 

Personer fra USA
Spionsatellit

En spionsatellit eller en observationssatellit er en jord-observationssatellit eller en kommunikationssatellit sat i kredsløb med militære eller efterretningsformål. Den første generation dvs. USA's Corona og Sovjetunionens Zenit optog fotografier på råfilm hvorefter de fotografiske ruller blev sendt ned til Jorden i varmebestandige kapsler. Senere fartøjer benyttede digitalkameraer og overførte de krypterede færdige billeder via X-båndet (SHF, 8-12 GHz) eller Ka-båndet (EHF, 27-40 GHz).

I USA er mange informationer om spionsatellitter før 1972 tilgængelige, visse oplysninger forud for dette tidspunkt stadig er klassificeret. Meget få oplysninger er tilgængelige om de efterfølgende missioner.

Opgaver 
Der er flere forskellige slags spionsatellitter med forskellige opgaver.

 Missilvarsling
 Satellitten kan give tidlig varsling om affyringen af ballistiske missiler.
 Detektion af nukleare eksplosioner.
 Satellitten kan identificere og karakterisere kerneeksplosioner i rummet. Vela (satellit) er den tidligst kendte.
 Billedeovervågning
 Satellitten kan give stil- eller levende oversigts- eller nærbilleder i nær realtid. Corona var det første satellitsystem af denne slags.
 Signalefterretning
 Satellitten opfanger radiobølger. Samos-F er det tidligst kendte system.
 Radarbilleder
 De fleste satellitbaserede radarsystemer benytter en synthetic aperture radar. Systemet kan benyttes om natten eller igennem et skydække.

Se også 
 USA 193

Eksterne henvisninger 
 De holder øje med verdens brændpunkter Ingeniøren (1998)
 Nye spionbilleder frigivet af USA Ingeniøren (2002)

 
Efterretning
Spionage
Disney Channel (Tyskland)

Disney Channel Tyskland er den tyske Disney Channel, den sender i Tyskland, Østrig og Schweiz.

Eksterne henvisninger 

 Official hjemmeside 

Tyskland
Henry Jensen (rektor)

Henry Jensen (14. juli 1907 i Randers—29. maj 1989 i Randers) var rektor for Duborg-Skolen i Flensborg og fra 1962 for Randers Statsskole.

Henry Jensen var søn af træhandler O.C. Jensen i Randers. I 1933 blev han gift med gymnasielærer Anna Jensen, f. Jørgensen (13. marts 1905—26. februar 1999).

Henry Jensen tog studentereksamen fra Randers Statsskole i 1926 og blev cand.mag. i 1932 med fagene astronomi, fysik, matematik, kemi. Det følgende år 1932-33 udførte han beregningsarbejde for Geodætisk Institut i København. 1933-34 lærer ved Haslev Gymnasium, og 1934-35 vikar på Herning Gymnasium. Han blev ansat som adjunkt i matematik på Tønder Statsskole i 1935, og efter 11 år her kom han i 1946 til Flensborg som rektor for Duborg-Skolen, hvor han blev i 16 år, indtil 1962.

I sin Flensborg-tid var Henry Jensen korpsrådsformand for Drengespejderkorpset i Sydslesvig 1947-1950. Han var formand for Dansk Lærerforening for Sydslesvig 1952-53.

I august 1962 tiltrådte Henry Jensen som rektor på statsskolen i sin fødeby Randers. Han fratrådte på grund af sygdom med udgangen af skoleåret 1969/70; han havde været sygemeldt fra 27. oktober 1969. Som pensionist boede han i Randers.

Kilder 
 Dansk Skoleforening for Sydslesvig
 Randers Statsskole 
 Magister-Staten 1962
 Kraks Blå Bog 1969

Magistre fra Danmark
Sydslesvig
Personer i Kraks Blå Bog (afdøde)
Personer fra Randers
Rektorer fra Danmark
Gymnasielærere fra Danmark
Studenter fra Randers Statsskole
Rektorer for Randers Statsskole
Walter Q. Gresham

Walter Quintin Gresham (17. marts 1832 – 28. maj 1895) var en amerikansk statsmand og jurist. Han var postminister, appeldommer, to gange præsidentkandidat, udenrigsminister, finansminister og officer i Unionshæren under den amerikanske borgerkrig

Tidlige år 
Han blev født i nærheden af Lanesville i Indiana. Han gik to år på et akademi i Corydon og et år på Indiana University Bloomington, derefter læste han jura, og i 1854 blev han optaget i advokatsamfundet. Han var aktiv som kampagnetaler i republikanerne i 1856, giftede sig med Matilda McGrain i 1858, og i 1860 blev han valgt til Repræsentanternes Hus i Indiana som Republikaner fra et stærkt Demokratisk distrikt. Han blev valgt til formanden for militærkomiteen og gjorde meget for at forberede Indianas tropper på tjeneste i Unionshæren.

Borgerkrigen 
I 1861, ved udbruddet af borgerkrigen blev han oberst for det 53rd Indiana Volunteer Infantry, og deltog efterfølgende i Ulysses S. Grant's Tennessee kampagne i 1862, Belejringen af Corinth og Slaget ved Vicksburg, hvor han førte en brigade. I august 1863 blev han forfremmet til brigadegeneral i den frivillige hær og fik kommandoen over Unionens styrker i Natchez i Mississippi. I 1864 havde han kommandoen over en division i XVII Korps i William Tecumseh Sherman's Atlanta kampagne, men inden slaget ved Atlanta, den 20. juli, blev han såret, så han måtte forlade aktiv tjeneste, og var lam i resten af sit liv. I 1865 blev han midlertidig forfremmet til generalmajor i den frivillige hær.

Efter krigen 

Efter krigen var han advokat i New Albany i Indiana, og i 1869 blev han af præsident Ulysses S. Grant udpeget til at være Føderal dommer i Indiana. I april 1883 efterfulgte han Timothy O. Howe (1816-1883) som postminister i præsident Chester A. Arthur's kabinet, og tog aktiv del i nedlæggelsen af Louisiana lotteriet. Han havde opsyn med indførelsen af postanvisninger (Postal Notes) og i september 1884 efterfulgte han Charles J. Folger som finansminister. Den følgende måned trak han sig tilbage for at tiltræde en post ved appelretten i det Syvende distrikt. Mens han var postminister blev Gresham i Oregon opkaldt efter ham.
 
Gresham var kandidat til at blive nomineret til præsidentkandidat for Republikanerne i 1884 og 1888. I 1888 førte han i periode ved afstemningerne. Efterhånden mistede han opbakning fra de Republikanske ledere, og i 1892 støttede han valget af den Demokratiske kandidat Grover Cleveland, til præsident. Fra den 7. marts 1893 indtil sin død i Washington, D.C., den 28. maj 1895, var han udenrigsminister i præsident Grover Cleveland's kabinet. Han ligger begravet på Arlington National Cemetery.

Udenrigsministre fra USA
Generaler i Union Army
Personer fra Indiana
Finansministre fra USA
Jurister fra USA
Advokater fra USA
Franklin Buchanan

Franklin Buchanan (født 13. september 1800, død 11. maj 1874) var en officer i den amerikanske flåde, som blev admiral i den konfødererede flåde under den amerikanske borgerkrig, og havde kommandoen over panserskibet CSS Virginia (Merrimack).

Buchanan blev født i Baltimore i Maryland. Han blev kadet i 1815 og blev forfremmet til kaptajnløjtnant i 1825, kommandørkaptajn i 1841 og kommandør i 1855. 

I løbet af sine 45 år i den amerikanske flåde gjorde Buchanan tjeneste over hele kloden. Han havde bl.a. kommandoen over dampfregatten USS Susquehanna under Commodore Mathew C. Perry's ekspedition til Japan i 1850'erne. 

I 1845-47 var han den første inspektør for De Forenede Staters Flådeakademi (Annapolis), hvorefter han gjorde sig fordelagtigt bemærket i den Mexicansk-amerikanske krig. I 1859-1861 var Buchanan chef for flådeværftet i Washington. Under borgerkrigen sluttede han sig til Sydstaterne.  
 
Han var kaptajn på panserskibet CSS Virginia (som tidligere hed USS Merrimack) under slaget ved Hampton Roads i Virginia. Han klatrede op på det øverste dæk af Virginia og begyndte at skyde mod land med en karabin mens USS Congress blev beskudt. Han blev snart ramt af en skarpskyttes Minié-projektil i låret. Han kom sig senere over sit sår. Han kom ikke til at føre Virginia mod USS Monitor. Den ære gik til Catesby ap Roger Jones, men Buchanan havde tildelt den amerikanske flåde sit største nederlag indtil Pearl Harbor.

I august 1862 blev Buchanan forfremmet til admiral og sendt af sted for at lede de konfødererede flådestyrker ved Mobile Bay i Alabama. Han førte tilsyn med bygningen af panserskibet CSS Tennessee og var om bord under slaget ved Mobile Bay mod kontreadmiral David G. Farragut's Unionsflåde den 5. august 1864. Han blev såret og taget til fange, og først udvekslet i februar 1865. Han var på sygeorlov da krigen sluttede nogle måneder senere. Efter krigen boede Buchanan i Maryland. Senere blev han forretningsmand i Mobile indtil 1870, hvor han flyttede tilbage til Maryland, hvor han døde den 11. maj 1874. Han ligger begravet på familiegravstedet ved Wye House udenfor Easton, Maryland.

Tre amerikanske destroyere er blevet opkaldt efter Admiral Franklin Buchanan. Inspektørens hus på flådeakademiet United States Naval Academy hedder Buchanan House.

Eksterne links 
 Photos of Buchanan  – fra Naval Historical Center, Washington, D.C.

Personer fra Baltimore
Personer i den amerikanske borgerkrig
Militærfolk fra USA
Sonab

Sonab var en svensk hi-fi fabrikant, som fremstillede højttalere, forstærkere, grammofoner, receivere, kassettebåndoptagere og kassettebånd.

Historie, principper og produkter 
Sonab blev grundlagt i 1966 af den svenske ingeniør Stig Carlsson (1925 -1997). Carlsson stod selv for konstruktionen af Sonab's højttalere. Ved konstruktionen lagde han særlig vægt på følgende principper:
Reflekteret lyd fra loft og væg er med til at skabe stereo-oplevelsen (de fleste Sonab modeller har højttaler-enhederne siddende på oversiden for at mest mulig lyd skal reflekteres i vægge og loft).
En højttaler skal yde sit bedste i en almindelig dagligstue.
Den mest populære model var Sonab OA-5, som blev solgt i mere end 100.000 eksemplarer. Topmodellen var OA-2212, som blev betegnet som "verdens bedste højttaler" af Ljudtekniska Sällskapet i Sverige .
Til trods for højttalernes popularitet gik Sonab konkurs i 1978. Stig Carlsson fik siden da 
produceret højttalere på en lille fabrik i Skillingaryd og disse blev solgt under varemærket Carlsson.

Uautoriseret brug af varemærket 
I midten af 1990'erne blev en række billige højttalere fra fjernøsten solgt under navnene Sonab og Carlsson. Disse højttalere havde dog intet med Stig Carlsson at gøre. Efter en retssag i 1996 genvandt han eneretten til brug af varemærkerne Sonab og Carlsson .

Henvisning 

Elektronikvirksomheder fra Sverige
Højtalere
MAME

MAME (Multiple Arcade Machine Emulator) er et program (findes både til Windows, Mac OS X og Linux), der simulerer en arkademaskine, som gør det muligt at emulere gamle arkadespil på moderne hardware.  Med MAME har man muligehed for at afvikle over 9700 arkadespil (pr. 15/05/2010) fra 1970'erne frem til i dag. Spil hentes som såkaldte roms, dog er det ulovligt at afvikle spil, man ikke ejer, medmindre de retmæssige ejere har angivet andet. Der findes en helt række roms hvor opretshaverne har givet tilladelse til brugen af disse, hvorved de frit kan benyttes.

Nogle vælger at bygge et kabinet til denne emulator, for at få den ægte arkade spillemaskine oplevelse – et såkaldt MAME-kabinet. Nogle vælger at lave et MAME kabinet i et eksisterende arkade kabinet og andre laver det helt fra bunden efter eget design.

Eksterne links 
 BYOAC – Stort community af MAME cabinet byggere
 Project MAME & WeeCade Guide til at bygge et MAME kabinet fra bunden
 Officiel MAME-hjemmeside

Referencer 

Emulationsprogrammer
Emuleringsprogrammer til Linux
Mac OS X-software
Windows-software
JoJo

Joanna Noëlle Levesque (født 20. december 1990 i Brattleboro, Vermont, USA) kendt under kunstnernavnet JoJo og Joanna Levesque er en amerikansk pop- og R&B-sangerinde, sangskriver og skuespillerinde.

Opvækst 
Levesques familie flyttede ofte, og hun har blandt andet været bosat i Keene, New Hampshire og Foxborough, Massachusetts. Hendes far, Joel Maurice Levesque, er blues-sanger og hendes mor, Diana Anne Blagden, sang i et kirkekor og arbejdede som vaskehjælper. Familien havde en relativ lav indtægt, og hendes forældre blev skilt, da Jojo var tre år. 

Levesques far var bosiddende i New Hampshire og Jojo har boet med sin mor i New Jersey siden hun fik succes.  

Levesques far døde d. 14. November 2015 som 60 årig, efter en lang kamp med et stofmisbrug

Gennembrud 
Levesque fik første gang succes, som sanger i 2004.

Efter at have deltaget adskillige talkshows, gospelkoncerter  og optræden på TV første gang i showet America’s Most Talented Kids, spurgte studieproducer Vincent Herbert fra Blackground Records JoJo om hun ville til audition hos Blackground. Hun sagde ja, og under auditionen fortalte Barry Hankerson, at hans niece, Aaliyah, havde bragt JoJo til ham. Aaliyah havde tidligere optrådt hos flere producere inklusive danske Soulshock & Karlin. 

Levesques demo-cd Joanna Levesque, 2001, inkludere mange ældre R&B-klassikere som for eksempel Wilson Picketts 1966 Mustang Sally, Etta James’ 1989 It Ain't Always What You Do (It's Who You Let See You Do It), Aretha Franklins 1968 Chain of Fools and 1969 The House That Jack Built, The Moonglows 1956 See Saw, Stevie Wonders 1972 Superstition, og The Temptations 1975 Shakey Ground. Også de senere albums er præget af covernumre af gamle pop- og R&B-numre.

Filmografi 
{| class="wikitable"
|-
! Produktionsår !! Filmtitel !! Rolle  !! Originaltitel
|-
|rowspan="2"| 2006 || Aquamarine || Hailey Cambridge || Aquamarine
|-
| RV (Runaway Vacation) || Cassie Monroe || R.V.'
|-
|rowspan="2"| 2008 || True Confessions of a Hollywood Starlet || Morgan Carter || True Confessions of a Hollywood Starlet|}

 Diskografi 
 Studiealbums 
 2004: JoJo  2006: The High Road 2009: All I Want Is Everything 2013: JoJo's wintitled third album''
 2016. Mad Love
2020. Good to know

Singler

Eksterne henvisninger

Noter 

Sangere fra USA
Skuespillere fra Vermont
Personer fra New Hampshire
Personer fra Massachusetts
Powertumbling

Powertumbling er en gymnastikdisciplin, der består af banespring. Det består i, at man udfører 8 bestemte øvelser på en 25 meter lang tumblingbane, af forskellig sværhedsgrad, og bliver derefter bedømt på stil, og sværhed.

Det strækker sig fra, små piger og drenge, som laver koldbøtter, til seniore, som udfører forskellige kombinationer af dobbeltsaltoer, Whipbacks og flikflak En utrolig fysisk krævende sport som kræver, meget træning og disciplin, hvis man vil nå langt.

Selve tumblingbanen består af en bane med lange rækker af metalstativer forbundne med fiberstængerstænger på tværs. Over fiberstængerne lægges en rullemåtte.

Springgymnastik

en:Power tumbling